Diari Oficial de la Generalitat Valenciana


Sumari del DOGV 10759, del 19-02-2025 (2025/2669)

EXTRACTE de la Resolució de 7 de febrer de 2025, per la qual s'efectua la convocatòria d'ajudes en matèria de projectes de desplegament del Pla de Salut Comunitat Valenciana en els seus municipis.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10039

Data del DOGV
:   19-02-2025

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2025/2669

CVE
:   CVBX-Z-5619-3726

Data del document
:   07-02-2025

Organisme emissor
:   Conselleria de Sanitat

Tipus de document
:   Extracte

Anàlisi jurídica

 Descriptors 

:   * ajuda pública
    * cura de la salut
    * salut pública

BDNS (identif.): 814996.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/814996>

Per mitjà de l'Orde 1/2019, de 28 de febrer, de la Conselleria de Sanitat Universal i Salut Pública, per la qual s'establixen les bases reguladores de subvencions destinades a promoure projectes relacionats amb la Salut Pública en el Diari Oficial de la Generalitat Valenciana núm. 8503, d'11 de març de 2019.

*Objecte*

L'objecte de la present resolució és convocar les ajudes en matèria de projectes de desplegament del Pla de Salut de la Comunitat Valenciana en les seues entitats locals per a 2025 que es regularan pel que s'establix en l'Orde 1/2019, publicada en el DOGV núm. 8503, de l'11.03.2019.

I especialment, projectes formatius orientats a l'adquisició de competències de les persones integrants dels espais de participació, projectes dirigits a la implementació i progressió en les diferents etapes de XarxaSalut, així com projectes d'avaluació de l'impacte en salut de les polítiques municipals.

*Entitats sol·licitants*

1. Segons l'article 25 de l'Orde 1/2019, podran sol·licitar les subvencions les entitats locals de la Comunitat Valenciana que proposen el desenrotllament de projectes relacionats amb el desplegament del Pla de Salut de la Comunitat Valenciana.

2. Les entitats locals, a més dels requisits generals establits en els articles 13.2 i 13.3 de la Llei 38/2003, de 17 de novembre, general de subvencions i en l'Orde 1/2019, hauran d'estar adherides a XarxaSalut, acreditant així el seu compromís de desenrotllar les accions de promoció de la salut local emmarcades en el vigent Pla de Salut de la Comunitat Valenciana.

3. Aquelles entitats locals els fins de les quals, sistema d'admissió, trajectòria o actuació siguen contraris al principi d'igualtat entre dones i hòmens no podran ser beneficiàries de la subvenció.

4. Així mateix, hauran de complir les previsions contingudes en la Llei 9/2003, de 2 d'abril, de la Generalitat, d'igualtat entre dones i hòmens, i en la Llei orgànica 3/2007, de 22 de març, per a la igualtat efectiva de dones i hòmens, en relació al pla d'igualtat quan per la legislació d'aplicació els siga exigible.

*Termini*

El termini per a la presentació de les sol·licituds serà de 10 dies hàbils a comptar des de l'endemà de la publicació de la present resolució de convocatòria en el *Diari Oficial de la Generalitat Valenciana*.

La sol·licitud de subvenció es realitzarà exclusivament per via telemàtica en el Registre Electrònic de la Generalitat, mitjançant accés al corresponent tràmit electrònic en <http://sede.gva.es>  o a través de l'enllaç <https://www.san.gva.es/es/web/ayudas-y-subvenciones>

  

València, 7 de febrer de 2025

Marciano Gómez Gómez

Conseller de Sanitat